
(Posebni zakonodavni postupak – ponovno savjetovanje – preinaka)
Europski parlament,
–	uzimajući u obzir Nacrt Vijeća (09789/2024),
–	uzimajući u obzir Prijedlog Komisije upućen Vijeću (COM(2021)0732),
–	uzimajući u obzir svoje stajalište od 14. veljače 2023.[footnoteRef:1] [1:  	SL C 283, 11.8.2023., str. 76.] 

–	uzimajući u obzir članak 22. stavak 2. Ugovora o funkcioniranju Europske unije, na temelju kojeg se Vijeće ponovno savjetovalo s Parlamentom (C10-0001/2024),
–	uzimajući u obzir Međuinstitucionalni sporazum od 28. studenoga 2001. o sistematičnijem korištenju metode za preinačavanje pravnih akata[footnoteRef:2], [2:  	SL C 77, 28.3.2002., str. 1.] 

–	uzimajući u obzir pismo Odbora za pravna pitanja od 8. studenoga 2022. upućeno Odboru za ustavna pitanja u skladu s člankom 113. stavkom 3. Poslovnika,
–	uzimajući u obzir članke 113., 84. i 86. Poslovnika,
–	uzimajući u obzir pismo Odbora za građanske slobode, pravosuđe i unutarnje poslove,
–	uzimajući u obzir izvješće Odbora za ustavna pitanja (A10‑0090/2025),
A.	budući da, prema mišljenju savjetodavne skupine pravnih službi Europskog parlamenta, Vijeća i Komisije, Prijedlog Komisije ne sadrži suštinske promjene osim onih koje su kao takve u Prijedlogu navedene, te da se Prijedlog, što se tiče kodifikacije nepromijenjenih odredaba prethodnih akata i tih promjena, ograničava samo na kodifikaciju postojećih akata bez njihove bitne promjene;
1.	odobrava Nacrt Vijeća prilagođen prema preporukama savjetodavne skupine pravnih službi Europskog parlamenta, Vijeća i Komisije;
2.	duboko žali zbog toga što Vijeće, iako formalno poštuje članak 22. stavak 2. UFEU-a, nije na smislen način uključilo srž mišljenja Parlamenta; ističe da je ta praksa pokazatelj šireg trenda koji se bilježi posljednjih godina i u skladu s kojim Vijeće i Europsko vijeće odbijaju konstruktivno i u dobroj vjeri surađivati u nizu posebnih zakonodavnih postupaka koji su u tijeku; podsjeća na preporuke iz svojeg izvješća od 13. prosinca 2023. i ponovno poziva Vijeće i Europsko vijeće da konstruktivno surađuju u pronalaženju političkih rješenja koja djeluju u interesu europskih građana;
3.	poziva Vijeće da ga obavijesti ako namjerava odstupiti od teksta koji je Parlament prihvatio;
[bookmark: _GoBack]4.	traži od Vijeća da se s njim ponovno savjetuje ako namjerava bitno izmijeniti svoj nacrt;
5.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.

